Vaiana

***Vaiana*** (originaltittel: *Moana*) er en amerikansk animert eventyrkomedie og fantasyfilm fra 2016 produsert av Disney. Filmen forteller historien om Vaiana, den viljesterke datteren til høvdingen av en polynesisk stamme, som ble valgt av selveste havet for å gjenforene en mystisk relikvie med sin gudinne. Vaianas øy påvirkes av ødeleggelse, og hun begir seg derfor ut på jakt etter Maui, en legendarisk halvgud, i et håp om å redde sitt folk. Når de møtes legger de ut på en fartsfylt reise over det åpne hav, hvor de møter enorme monstre og seiler mot umulige odds. Underveis innfrir Vaiana sine forfedres søken og finner samtidig sin egen identitet. Filmen er dataanimert og utgitt i både 2D- og 3D-format.

Den er den 56. filmen i rekken av Disney-klassikere.

*Vaiana* ble godt mottatt av anmelderne og ble også en publikumssuksess. Den ble forøvrig lansert samme år som *[[Zootropolis – Dyreriket|Zootropolis]],* som ble en enda større suksess på kino.

## Handling
På en polynesisk øy Motunui tilber innbyggerne gudinnen Te Fiti, som de tror brakte liv til havet ved hjelp av en pounamu-stein som hennes hjerte og kilden til hennes makt. Maui, en form-skiftende halvgud for vind og sjø, stjeler hjertet for å gi menneskeheten kraften i skaperverket. Te Fiti går imidlertid i oppløsning, og Maui blir angrepet av en annen som også ønsker hjertet: Te Kā, en vulkansk demon. Men han mister både sin magiske enorme fiskekrok, og stein-hjertet til havets dyp.

Ett årtusen senere velger havet Moana, datter av Motunuis sjef Tui, for å gi hjertet tilbake til Te Fiti. Men Tui og Sina, moren til Moana, ønsker å holde henne borte fra havet og heller forberede henne til å bli øyas sjef. Seksten år senere får innbyggerne problemer med en sykdom som dreper vegetasjon og går utover fiskebestanden i området. Moana foreslår å reise lenger vekk fra øya i håp om å finne mer fisk og finne ut hva som egentlig skjer, men Tui forbyr dette. Moana prøver å komme seg over rev i sjøen, men blir overveldet av tidevannet og forliser tilbake ved Motunui.

Moanas bestemor, Tala, viser henne en hemmelig hule med skip, og avslører at deres folk tidligere var aktive seilere. Men uten Te Fitis hjerte, var ikke havet lenger trygt å seile på. Tala forklarer at Te Kas mørke forgifter øya, men kan helbredes hvis Moana finner Maui og får ham til å gjenopprette hjertet av Te Fiti. Tala blir deretter dødelig syk, og på dødsleiet forteller Moana at hun må reise for å finne Maui. Men Moana blir fanget i en tyfon, og forliser på en øy hvor hun finner Maui. Hun krever at Maui returnerer hjertet, men han nekter og fanger henne i en hule. 

Moana stikker av, og forsøker å konfrontere Maui igjen. De blir angrepet av Kakamora, pirater som også ønsker hjertet, men Moana og Maui overvinner dem. Moana forsøker å overbeviser ham om å returnere hjertet. Maui må først finne sin magiske fiskekrok i Lalotai, Monsters Realm, fra Tamatoa, en gigantisk kokoskrabbe. Moana distraherer Tamatoa, og Maui får tak i kroken sin. Men han oppdager at han ikke lenger kan kontrollere form-skiftet sitt, og de blir angrepet av Te Kā.

## Om filmen

### Popularitet og økonomi
*Vaiana* ble udiskutabelt en publikumssuksess. Den innbrakte $643,3 millioner på verdensbasis, hvorav $248,8 millioner i USA, $35,5 millioner i Frankrike, $32,8 millioner i Kina, $19 millioner i Australia og $3,5 millioner i Norge. I tillegg innbrakte den $139,4 millioner på DVD-salg i USA. Ifølge The Numbers havnet den på 12.-plass over de mest innbringende filmene på verdensbasis i 2016 og på 11.-plass i USA. Det kan nevnes at den ble den sjette mest besøkte filmen i Norge i 2017, med  besøkende. 

Produksjonskostnadene er estimert til $150 millioner.

### Anmelderne
Den ble meget godt mottatt av anmelderne, noe som gjenspeiles i at den har fått 96 % på Rotten Tomatoes.

### Priser
Den ble tildelt flere priser, noe som blant annet inkluderer to Annie-priser (for animerte effekter og stemmeskuespill) og én Grammy (for sangen «How Far I'll Go»).

## Roller (stemmer)
(de fremste stemmene)

## Sanger på norsk
* «Der du er»
**Ida Lind
**Lars Sundsbø
**Lena Meieran
**Stella Aksnes-Pehrson
**Nora Gjestvang
* «Vi finner vei» og «Vi finner vei» (reprise)
**Øyvind Boye Løvold
**Kim Wifladt
* «Hvor langt jeg må» og «Hvor langt jeg må» (reprise)
**Nora Gjestvang
* «Det var så lite»
**Jeppe Beck Laursen
*«Jeg vil skinne»
**Bjørn Eidsvåg
*«Jeg er Vaiana»
**Ida Lind
**Nora Gjestvang
* «Hvem du er»
**Nora Gjestvang

## Referanser


## Eksterne lenker
* 
* 
*